Die opleiding was ongelooflik. Mens leer soveel van jouself in 'n kort tydjie. Jy besef tussendeur die opleiding dat jy jouself en ander met baie meer begrip en liefde moet hanteer, want almal doen die beste wat hulle kan. Die opleiding is deur en deur die moeite werd en ten spyte van die intensiteit, sal ek dit in 'n oogwink weer doen. Die kinders waarmee ek al gewerk het, is soveel rustiger en van hulle het meer selfvertroue.
Mind Moves maak definitief 'n reuse verskil. Gr.R - leerders wat aan die begin van die jaar glad nie hulle middellyn kon kruis nie, kan dit nou doen. Verder geniet hulle die bewegings... Dis ook vir hulle baie lekker as hulle 'n beurt kry om (vir die klas) te kan tel en so assesseer ons sommer of hulle kan tel. As ons die dag dalk nie kon Mind Moves doen nie, is die klomp sommer baie woelig en is dit moeilik om met hulle huis (klas) te hou.
Ons maak soms gevolgtrekkings oor 'n kind met leerprobleme, maar dikwels is die probleem baie dieper. Die werkswinkels laat my net weer besef hoe kompleks en wonderlik die mens regtig is. 'n Mens moet nooit ooit dink daar is nie 'n oplossing vir 'n leerprobleem nie. Die werkswinkels motiveer my regtig om elke leerprobleem te sien as 'n uitdaging en nie as 'n struikelblok nie.
Die aanbieding was baie goed!! Dis op 'n maklike, eenvoudige manier aangebied, sodat dit verstaanbaar is. Selfs die ervaring wat jy beleef saam met die werkswinkel laat jou vinnig besef hoe daardie kind/persoon moet voel, ons is geneig om dit nie raak te sien nie.
Corné is 'n ongelooflike fasiliteerder - sy ondersteun ongelooflik en verduidelik tot mens verstaan. Haar passie maak mens lus vir nog meer kursusse. Ek kon nie wag om dit met my eie kinders te toets nie. Hoe waardevol is alles wat sy en Mind Moves tot ons lewens gevoeg het. Die waardevolste insig tydens die werkswinkels was die integrasie van verskillende vlakke en hoe alles op die uiteinde bymekaar uitkom. Om die agterstande te kan identifiseer en dit nie as stoutigheid af te maak nie, ook om 'n verskil in die kind se gedrag te sien wanneer Mind Moves gedoen word. Die hele kursus is WOW.
MIND MOVES het vir my n ander wereld oopgemaak ! Ek is van mening dat elke onderwyser blootstelling hieraan moet kry om 'n verskil te kan maak in kindertjies se lewens. Dankie vir die geleentheid. Ek werk elke dag met Gr R kindertjies en dit was vir my 'n ongelooflike ervaring om die leerinhoud van Mind Moves met die praktyk te integreer. Die Mind Moves oefeninge is vir my baie waardevol by die kleintjies en die inhoud rondom leerblokkasies gee my insig en beter begrip hoe om elke kind te hanteer. Die bloudruk profiele het my ook baie geïnteresseer en ek het selfs sover gegaan om my klas daarvolgens te skuif en aan te pas.
Ek besef nou hoekom ek soms optree soos ek optree, maar ook hoekom ander mense optree soos hulle doen. Die oefeninge help my en my kinders baie. Ek wens ek het lankal hiervan te hore gekom, dan het ek verseker makliker groot gemaak aan my kinders, gelukkig is hulle nog redelik klein en kan ek van nou af met hierdie kennis meer vir hulle en vir my doen en vir hulle die lewe makliker maak.
Puik, puik! Hierdie kursuse moet verpligtend gemaak word vir onderwysers en vir swanger mammas. Ek kan net nie genoeg kry van Mind Moves nie. Vir die eerste maal verstaan ek werklik waaroor ons samestelling gaan.
Hierdie Mind Moves Werkswinkels behoort deur die Onderwys Departement verpligtend gemaak te word vir alle onderwysers. Dit gee jou 'n beter begrip van die kinders se gedrag en 'n goeie geheelbeeld van die mens.
Deur Mind Dynamix® Profiele het ek ‘n baie groter insig en begrip gekry i.t.v. my dogter se optrede en redes vir optredes. Ook was ek baie verras deur haar profiel....en dit het baie dinge vir my duideliker gemaak. Ek het meer selfvertroue gekry in die hantering van haar, aangesien ek groter insig gekry het in haar "wiring". Igna is n uitstekende Instrukteur met soveel deernis en empatie vir my dogtertjie en haar omstandighede. Sy het ook my kind so hanteer dat sy gemaklik gevoel het en Igna het haar nooit verder gedruk as wat sy kon hanteer nie. Dit was vir my kind ook ‘n lekker ervaring. Ek kan vir Igna Kotze net dankie sê vir al haar insette.
Ons het n wonderlike ervaring gehad en wat vir my die meeste beteken het, is al was daar uitvalle het Igna mens laat voel dat alles 'oraait' gaan wees. Igna beantwoord ook al mens se vrae waaroor jy bekommerd is met soveel deernis! Ek wens ek kon elke week vir my kind na Igna toe gevat het😋. Ons het regtig soveel waardering vir wat sy vir ons beteken het!
My seuntjie is 6. Ons het na Igna gegaan vir assessering. Sy vordering op kleuterskool was van so aard dat dit gelyk het of hy kognitief 2 jaar agter sy maats is .... Hy het ook tekens getoon van ADHD.... Hy was konstant iewers anders... Jou bitter min in die oë gekyk. Ons het in Augustus na Igna gegaan vir evaluasie en ons het met die tuisprogram begin. Na 6 weke van oefeninge doen (dit was die 3de kwartaal se einde) het sy skoolassessering gestyg met 'n volle 40 persent. Ek sien weekliks die verskil in my kind se ontwikkeling en die selfvertroue wat hy begin bou in homself en sy omgewing. Hy het ook emosioneel vreeslik gegroei. Dit is harde werk om konstant elke dag en aand die oefeninge te doen, maar as jy en jou kind eers dit as roetine begin doen, smag hulle daarna en so raak dit makliker en die vrugte wat jy en jou kind pluk maak dit die moeite werd. Jou kind is jou grootste belegging. Baie dankie Igna en Mind Moves - jul maak 'n radikale verskil in ons lewens
Jinne, ek kan nie beskryf hoe het die Mind Moves my kind verbeter nie. Ek kan nie wag vir die toetsuitslae die kwartaal. As ek kon kies sal ek my kind sommer die heel jaar by haar laat vat vir klasse. Dankie Petro Nel.
Ek sal definitief die Studiefiksheid aanbeveel. My kind het die kursus (aangebied deur Michelle) vreeslik geniet. Ek mag nooit 5 minute te vroeg haar kom haal het nie. Dit was vir haar vreeslik lekker om te gaan. Sy het baie van die oefeninge en speletjies gehou al het sy daardeur geleer. Ek neem wel waar dat sy vinniger leer en opsom, waar dit in die verlede vir haar baie tyd geneem het. En dat sy minder stress voordat sy 'n vraestel skryf .
Ek gebruik Mind Moves oefeninge in my klaskamer soos voorgestel deur Marietjie vir die afgelope 4 jaar. Die resultate is verstommend en ek moedig gedurig my ouers aan om saam met hul kinders die oefeninge tuis te doen.
Ek is baie beïndruk met Mind Moves en sal dit beslis by die skool aanbeveel wanneer ek navrae kry van ouers wat hulp soek vir hul kinders. Ek is ongelooflik beïndruk met die hulp wat ek ontvang het. Me Elana Steyn was baie professioneel en het my en vir my dogter op ons gemak laat voel. My kind is baie postief en sien daarna uit om die program te volg. Nogmaals baie dankie!!!
Dis verseker 'n moet vir enige mamma/pappa om hul kleinding te help ontwikkel tot haar/sy volle potensiaal! Ons wil graag vir Cornè bedank vir haar ongelooflike omgee en die manier waarop sy die kinders en ouers help! Cornè het soveel passie vir Mind Moves en glo in dit wat sy vir ons gee! Dit is ons voorreg om by haar te kon wees om ons twee seuns te help ontwikkel, beter te verstaan en ons as ouers toe te rus met die nodige om hulle gelukkige en suksesvolle grootmense te maak!!
Mind Moves is harde werk vir die ouers, dis nie 'n "quick fix" nie, maar om te verstaan hoekom sekere Mind Moves gedoen word om sekere resultate te verkry, maak dat die ouer self gemotiveerd is om sy kinders te help. Ons werk tans om die "core muscles" sterk te kry sodat ons 3 kinders beter kan konsentreer. Dankie Rika Terblanche vir jou geduld op my baie vrae en vir jou hulp en aanmoediging. Dit word opreg waardeer.
Dit is iets wat die meeste ouers nie kennis van het nie en dus nie verstaan hoe goed dit werk nie. Dit is 'n moet in elke huis - selfs vir ouers ook. Dankie Hanlie.
Ek is 'n nie-praktiserende Arbeidsterapeut, en ek is mal oor Mind Moves se gebruikersvriendelikheid! Ek kan met soveel van die evaluasie en behandeling assosieer, het baie by Rudine geleer! "Back to basics!". Dis heerlik om 'n bekwame buitestaander te hê wat jou kind evalueer en perspektief plaas op areas wat aangespreek kan word. Die kort maar doeltreffende tuisprogram is haalbaar en uitvoerbaar vir my as ouer! Ek sien uit my kind se vordering!
Annaliza het 'n ongelooflike passie en hart om kinders en ouers te help. Wat n voorreg vir hierdie ondervinding. Ek het so baie geleer oor my eie kind (wat ek gedink het ek ken BAIE goed). Die skolastiese vordering is ongelooflik vandat ons hiermee begin het. Ons sien uit om 'n pad te stap met Annaliza!!
My kind is meer taak- en doelgerig. Hy leer makliker en snap selfs wiskunde makliker. Hy hou ook meer van skool aangesien sy selfvertroue verbeter het en hy voel hy bereik iets. Lekker om 'n kind te sien wat meer positief is. Hy voel ook hy bereik meer aangesien alles nou meer sin maak vir hom. Dit wat hy nou insit glo ek sal ons die resultate van sien. Dankie Amanda.